钦定古今图书集成/明伦汇编/官常典/第742卷 > 周秉唐
## 钦定古今图书集成/明伦汇编/官常典/第742卷 > 周秉唐

按《新宁县志》：秉唐，新宁人。隆庆间袭百户职，尚未管
事。倭寇犯城，对敌阵亡，暴尸三十六日，骸不全收。分
巡二道同奖云：“矢志全城，奋谋讨贼。挺身跃马，曾无
内顾之思；临难捐躯，足愧偷生之辈。”时抚按亦嘉其
无守城之责，而独得效死之义。英风劲节，不可泯灭，
为之会题，以示优恤。